有性趣：AI美人坐亞望冠
家陣唔少人都講緊AI點勁點勁，特別係一大堆以AI程式繪製嘅性感美女圖，既有天使面孔，又有魔鬼身材，等閒寫真女優確係冇得比，而日本AV界喺早前亦食住呢個熱潮，推出AI女優木花愛，成為唔少人茶餘飯後嘅話題。
話時話，AI女優相繼出現，觀眾到底接唔接受到？又會唔會肯畀錢買碟呢？以AI美女TINA主演嘅《AI最強美人コスプレイヤー TINA降臨 專属新人デビュー》為例，喺AV銷售網嘅預售排行榜就位列第二，成績都算唔錯，雖然片中嘅AI女優TINA係真人扮演，然後用高科技進行換面，將個樣整到好似AI美女咁，但係由於TINA好似人氣電子遊戲美女角色TIFA，所以有唔少AV迷勁Buy。
雖然AI女優嘅普及有可能對真人女優嘅生存帶嚟威脅，但另一方面又可以用嚟解決AV男優長期不足嘅問題，事關好多男士都想拍AV，只係唔想身份曝光而卻步，有咗AI嘅換面技術幫助隱藏身份，相信可以吸引到多啲新人入行。